Թուրքիայի արտգործնախարար Ահմեդ Դավութօղլուի այցը Երևան, եթե առաջնորդվենք պարզ տրամաբանությամբ և այցի դրդապատճառներով, սովորական ու շարքային իրողություն էր: Նա ոչ թե հատուկ ու նպատակային այց էր կատարել Երևան` հայ-թուրքական գոյություն չունեցող հարաբերությունների համատեքստում, այլ եկել էր մասնակցելու Սևծովյան տնտեսական համագործակցության երկրների հերթական համաժողովին` ինչպես մյուս բոլոր ներկաները, որոնց անունները սքողվեցին ու անտեսվեցին, քանզի լրատվամիջոցները յուրատեսակ շոու սարքեցին Թուրքիայի պաշտոնյայի անվան շուրջ: